cyanic-selkie/wikianc huggingface dataset:
రామజోగి
రామదాసుకు వైద్యం
రామజోగి ఆయుర్వేదిక ములిక వైద్యానికి ( రామజోగి మందు ) పురాతనకాలం నుండి చాల ప్రాముఖ్యం ఉందనే విషయాన్నీ భక్త రామదాసు కీర్తనల ద్వారా మనకు తెలుస్తుంది. భక్త రామదాసు బద్రాద్రి రాముని భక్తుడని మనందరికీ తెలుసు. భద్రాది రామదాసు గారు రామజోగి మందు గురించి తన కీర్తనల ద్వారా రమజోగి మహత్యాన్ని వివరించాడు.
రామదాసు కీర్తన : రామజోగి మందు కొనరే ఓ పామరులారా........రామజోగి మందు మీరు ప్రేమతో భుజియియించినపుడే..... కామ క్రోద్రములనేల్ల ప్రాలద్రోలే రామజోగి మందు కొనరే ఓ పామరులారా.....
భద్రాచల రామదాసు గారు రామజోగి మందుని గురించి కీర్తించడానికి గల ముఖ్య కారణం ఏమిటంటే, శ్రీ రామదాసు గారు తానాషా ప్రభువు ఆస్థానములో కొలువు చేయుచున్నప్పుడు పన్నుల రూపకంగా వచ్చిన సంపదను భద్రాచలము లో రామ మందిరమును నిర్మిచటంలో ఉపయోగిస్తారు. తానాషా ప్రభువు పన్నుల రూపకములో వసులయిన సంపదను పంపక పోవడం వలన ఆగ్రహించిన తనస రామదాసుని కారాగార దండన విదించడము జరుగుతుంది. తానాషా తనరాజ్యంలో వసులయిన సంపదచెల్లించే వరకు రామదాసుని చిత్ర హింసలకి గురిచేయమని ఆదేశిస్తాడు.
తానాషా మహారాజ అజ్ఞానుసారం భటులు రామదాసు గారిని చిత్రహింసలకు గురిచేస్తారు. అయినప్పటికీ రామదాసు గారు రామనామ స్మరణ శ్రీ రామ కీర్తనలు చేసాడు. అటువంటి కీర్తనలలో "చరణములే నమ్మితి" "సీతారామ స్వామి నేను చేసిన పాపమేమీ", "రామజోగి మందు కొనరే" వంటి కీర్తనలని పాడుతాడు. ఈ (రామజోగిమందు కొనరే) కీర్తనని పాడటానికి గల కారణమేమిటంటే శ్రీ రామ చంద్రుడిని, భక్త రామదాసు తన భాదలనుండి విముక్తిడిని చేయడానికి ప్రాథేయపడుతూ, వేడుకుంటూ, కొన్ని సందర్భాలలో పొగుడుతూ, నిందిస్తూ, నీకు మతి బ్రమించినది అంటూ అనేక రకాల వివిధ కీర్తనలు చేసాడు. అటువంటి సందర్భంలో శ్రీ రామున్ని వేడుకుంటూ భక్త రామదాసు గారు రామజోగి మందు మహత్యం గురించి తగు సలహా ఇచ్చాడు. ఎందుకంటే కంటే పూర్వ కాలంలో దశరథ మహారాజు గారికి వ్యాధి (జబ్బు) అయినప్పుడు రామజోగి మందు వైద్యం ద్వారానే నయమైనది. నీవు కూడా రామజోగి మందు ద్వారా వైద్యం చేసుకొని సలహా ఇస్తాడు. ఎందుకంటే రామజోగి మందు కోటి ధనముల యిచ్చినగాని అంతటి మహత్యం గల మందు ఈ జగత్తులో ఎక్కడ కూడా లభించదు. భగవంతులు సైతం రామజోగి మందుని స్మరణ చేస్తూ భుజించడానికి ఇష్టపడుతారు.
జీవన పద్ధతులు
శ్రీ క్షత్రియ రామజోగి (రామజోగి/రామజోగుల) వారి ఆచార-సంప్రదాయ జీవన పద్ధతులు సమాజ సేవ మార్గములో సంచార జీవనమును కొనసాగించిన సంచార కులాలలో (Nomadic Tribes) శ్రీ క్షత్రియ రామజోగి కులానికి ప్రత్యేక స్థానం ఉన్నది సమాజములో రామజోగి/రామజోగుల అనే పేరుతో పిలుస్తారు. వీరిని రామజోగి/రామజోగుల కులం వారు అని పిలిచినప్పటికి వీరు క్షత్రియ రాముని వర్గ సేవికులుగా (శ్రీ క్షత్రియ రామజోగి) పిలువ బడుతున్నారు. సంచార జీవనములో భాగంగా పురాణం ఇతిహాసాలని పాటల రూపకంగా కీర్తనల రూపకంగా కథల రూపకంగా రామనామ స్మరణాన్ని రామజోగి మందుగా సమాజానికి తెలియజేస్తూ వృత్తి పరంగా ఆయుర్వేదిక చెట్ల పసరికల ద్వారా వివిధ వ్యాదులని నయం చేయడంలో సిద్ద హస్తులు. రామజోగులు ప్రదానంగా మానసికమైన శారీరక వ్యాదులకి, మానసికమైన వ్యాదులని నయం చేస్తారు రామజోగి, రామజోగుల కులానికి చెందిన వారు ప్రదానంగా కరీంనగర్, మహబూబాబాద్, సిద్ధిపేట, బద్రాద్రికొత్తగూడెం, సూర్యాపేట, మేడ్చెల్, హైదరాబాద్, జిల్లాల్లో జీవిస్తున్నారు.
వైద్యం
రామజోగి శారీరక సంబందిత వ్యాదులకి వైద్యం : ఎవరైనా వ్యక్తికి గాయాలు కానీ శారీరక అవస్థలు, కడుపు నొప్పి నడుము నొప్పి, కీళ్ళనొప్పులు వంటి వాటిని చెట్ల పసర్ల ద్వారా నయం చేయబడుతుంది.
రామజోగి మానసిక సంబందిత వ్యాదులకి వైద్యం: ఎవరైనా వ్యక్తికీ మనసికమైన వ్యాధులు సంభవిస్తే రామజోగి తన వద్ద ఉన్న చెట్ల పసరికల ద్వారానే కాకుండా నీతి కథలద్వారా, పురాణ ఇతిహాసాల నీతి కథల ద్వార, వివిధ చరిత్రల ద్వార, నీతి కథలతో బోధనలు చేసి వారికీ ఆ కథల ద్వారా నీతి పధ్యాల-తాత్పర్యాల నుండి నీతిని గ్రహి౦పచేసి మానసికంగా వ్యాధి గ్రస్తుని ఆలోచనలని మానసిక ప్రశాంతత వైపు, ఉన్నతంగా ఆలోచించే విదంగా తయారు చేస్తారు.
రామజోగి వైద్యం అనేది సూర్యోదయం కంటే ముందే ప్రారంభమగుతుంది. ఎందుకంటే వ్యాధి గ్రస్తులకి చెట్ల పసరికలని (ఉదయమే) పరిగడుపుననే కొన్ని వ్యాదులకి ఇవ్వవలసి ఉంటుంది. రామజోగి వ్యాధి గ్రస్తులని నయం చేసే నిమిత్తం వివిధ గ్రామాలని సంచారం చేస్తూ ఉంటారు. ప్రదానంగా రామజోగి వైద్యుడు తెల్లని రుమాలు, తేలని చొక్కా, తెల్లని పంచ, పొడుగు నామము (పొడుగు బొట్టు-తిరునామాల బొట్టు) దరించి చేతికి జోలె (చెట్ల పసరికలు కలిగిన సంచి) కలిగి ఉంటాడు. రామజోగి దగ్గర ప్రధానంగా రామజోగి వైద్యంలో భాగంగా రామజోగి దగ్గర శారీరక వైద్యం కొరకు చెట్ల మూలికలు, చెట్లయేర్లు, జ్యోతిష్య సంభదిత తాళ్ళాపత్ర గ్రంథాలు, మానసికమైన వైద్యంలో భాగంగా తాంబుర్ర, దైవస్మరణ చేయుటకు గజ్జెల-ఛిరుతలు, శివున్నీ శివ అవతారాలని ఆరాధన చేయుటకు డమరుకము, విష్ణు, విష్ణు అవతారాలను అవతారాలు అరాధన చేయుటకు గంటల నికలిగి ఉంటారు. శారీరక లేక మానసిక వ్యాదులనుండి బాధపడేవారు (రోగులు) ముందుగ తన వ్యాదులని త్వరగా తగ్గించమని దేవునికి ప్రార్థన చేస్తారు. తరువాతనే వైద్యులనే సంప్రదిస్తారు.అదేవిదంగా రామజోగి శారీరక, మానసిక వైద్యంలో చెట్ల పసరికలని రోగులకి ఇచ్చే ముందు రామజోగి సైతం పసరికాలని దైవ విగ్రహాల ముందు పెట్టి దైవ ప్రార్థన చేస్తాడు. ఒకవేళ వ్యాధి గ్రస్తుడు శివునికి, శివ అవతారాలకి పూజ చేసేవారైతే రామజోగి శివపూజ చేసేటప్పుడు డమరుకమును ఉపుతూ పూజ చేస్తాడు. ఒకవేళ విష్ణు, విష్ణు అవతరాలకి పూజ చేసేవారైతే రామజోగి గంటలు ఉపుతూ విష్ణు ఆరాధన చేస్తాడు. తరువాత వ్యాధి గ్రస్తునికి చెట్ల పసరికలతో చేసిన మందు ఇవ్వడం జరుగుతుంది. రామజోగి వైద్యం చేసినందుకు ప్రతిపలంగా ధన, ధాన్య, వస్త్ర, బంగారు, రూపములో కానుకలను సంభావనలని ఇస్తారు. ఈ ప్రక్రియని సమాజములోని బయటి వ్యక్తులు రామజోగి భిక్షాటన చేస్తున్నట్లుగా చిత్రీకరించ బడుతున్నది. కానీ రామజోగి చేసే వైద్య సేవ చేసినందుకు కట్న కానుకలు తీసుకొంటున్నారని బావిచడం లేదు.
మాట్లాడే భాష
శ్రీ క్షత్రియ రామజోగి (రామజోగి/రామజోగుల) కులానికి చెందిన వారు ప్రదానంగా తెలుగు, హిందీ, మాట్లడుతారు. రామజోగుల వారకి ఇతర ప్రత్యేక భాష ఏమి లేదు. పుట్టుక: రామనామ స్మరణతో రామనామ సేవతో క్షత్రియ వర్గ సేవికులుగా శ్రీ క్షత్రియ రామజోగిగా పేరు గాంచడమైనది. పూర్వము త్రేతాయుగకాలము నుండి సాక్షాత్తు భగవత్ స్వరుపుడైన శ్రీ రాముడు, వారి పూర్వికుల నుండి శ్రీ క్షత్రియ రామజోగి (రామజోగి/రామజోగుల) వారు ప్రత్యక్ష, పరోక్ష సేవలు చేస్తున్నారు. శ్రీ క్షత్రియ రామజోగి కులానికి ఈ పేరు రాముని పేరుమీద నామకరణం చేయడం జరిగింది. సంచార జీవనములో భాగంగా పురాణం ఇతిహాసాలని పాతాళ రూపకంగా కీర్తనల రూపకంగా కథల రూపకంగా సమాజానికి తెలియజేస్తూ వృత్తి పరంగా ఆయుర్వేదిక చెట్ల పసరికల ద్వారా వివిధ వ్యాదులని నయం చేయడంలో సిద్ద హస్తులు. రామజోగులు ప్రదానంగా మానసికమైన శారీరక వ్యాదులకి, మానసికమైన వ్యాదులని నయం చేస్తారు. శ్రీ క్షత్రియ రామజోగి ( రామజోగి/రామజోగుల ) కులానికి చెందిన వారు ప్రదానంగా కరీంనగర్, మహబూబాబాద్, సిద్ధిపేట, బద్రాద్రికొత్తగూడెం, సూర్యాపేట, మేడ్చెల్ జిల్లాల్లో జీవిస్తున్నారు.
బయటి రామ జోగి మందు కొనరే రామదాసు కీర్తన
వర్గం:కులాలు వర్గం:వైద్యులు
కర్మయోగి శ్రీ ధర్మవ్యాధుడి చరిత్ర
మూలాలు
వర్గం:2022 తెలుగు సినిమాలు
కోనాయిపల్లి వేంకటేశ్వరస్వామి దేవాలయం
కోనాయిపల్లి వేంకటేశ్వరస్వామి దేవాలయం, తెలంగాణ రాష్ట్రం, సిద్ధిపేట జిల్లా, నంగునూరు మండలం లోని కోనాయిపల్లి గ్రామంలో ఉంది.
ప్రాముఖ్యత
తెలంగాణ ముఖ్యమంత్రి కేసీఆర్‌ కు ఇది సెంటిమెంట్‌ దేవాలయం. ఏ ఎన్నికలు వచ్చినా ఇక్కడ పూజలు చేసిన తర్వాతే నామినేషన్‌ వేస్తాడు. 1985లో మొదటిసారి సిద్ధిపేట ఎమ్మెల్యేగా గెలుపొందినప్పటి నుంచి 1989, 1994, 1999, 2001, 2004, 2009, 2014, 2018లలో జరిగిన ఎన్నికల్లో వేంకటేశ్వరస్వామి దేవాలయంలో నామినేషన్‌ పత్రాలకు పూజలు నిర్వహించి, నామినేషన్‌ వేసి విజయం సాధించాడు. తెలంగాణ రాష్ట్ర సాధనే ధ్యేయంగా టీడీపీ ప్రాథమిక సభ్యత్వం, శాసనసభ డిప్యూటీ స్పీకర్‌, ఎమ్మెల్యే పదవులకు 2001 ఏప్రిల్‌ 27న రాజీనామా చేసి, అదే రోజు ఉదయం కోనాయిపల్లి వెంకన్నస్వామి ఆశీర్వాదం తీసుకొని టీఆర్‌ఎస్‌ పార్టీని స్థాపించాడు. పార్టీ జెండాతో పాటు తెలంగాణ సాహిత్యం, పాటల క్యాసెట్లను దేవుడి సన్నిధిలో పెట్టి పూజలు నిర్వహించారు.
ఉత్సవాలు
దేవాలయ పునఃప్రతిష్టోత్సవాలు 2022, ఫిబ్రవరి 11 నుంచి 16 వరకు ఆరురోజులపాటు నిర్వహించబడ్డాయి. ఫిబ్రవరి 14న దేవాలయంలో జరిగిన పద్మావతి గోదా సమేత వేంకటేశ్వరస్వామి విగ్రహ ప్రతిష్ఠాపన కార్యక్రమంలో రాష్ట్ర ఆర్థిక, వైద్యారోగ్య శాఖామంత్రి టి. హరీశ్‌రావు పాల్గొని ప్రత్యేక పూజలను నిర్వహించాడు.
మూలాలు
వర్గం:సిద్ధిపేట జిల్లా దేవాలయాలు వర్గం:సిద్ధిపేట జిల్లా పర్యాటక ప్రదేశాలు వర్గం:విష్ణు దేవాలయాలు వర్గం:హిందూ దేవాలయాలు
బోయినవారిపాలెం
బోయినవారిపాలెం, కృష్ణా జిల్లా, పామర్రు మండలానికి చెందిన రెవెన్యూయేతర గ్రామం.
గ్రామ భౌగోళికం
సముద్రమట్టానికి 9 మీ.ఎత్తు
సమీప గ్రామాలు
గుడివాడ, పెడన, మచిలీపత్నం, హనుమాన్ జంక్షన్
గ్రామానికి రవాణా సౌకర్యాలు
పామర్రు, కూచిపూడి నుండి రోడ్ద్దు రవాణా సౌకర్యం ఉంది. రైల్వేస్టేషన్; విజయవాడ 47 కి.మీ
గ్రామంలో విద్యా సౌకర్యాలు
మందల పరిషతు ప్రాథమిక పాఠశాల, బోయినవారిపాలెం
గ్రామ పంచాయతీ
బోయినవారిపాలెం గ్రామం, పసుమర్రు గ్రామ పంచాయతీ పరిధిలోని ఒక శివారు గ్రామం.
గ్రామంలో ప్రధాన పంటలు
వరి, కూరగాయలు
గ్రామంలో ప్రధాన వృత్తులు
వ్యవసాయం
గవిరెడ్డి రామానాయుడు
గవిరెడ్డి రామానాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో మాడుగుల నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
గవిరెడ్డి రామానాయుడు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన ఆంధ్రప్రదేశ్ అసెంబ్లీ ఎన్నికల్లో మాడుగుల నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి అవుగడ్డ రామ్మూర్తి నాయుడు  పై  గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014, 2019లో జరిగిన అసెంబ్లీ ఎన్నికల్లో ఆయన టీడీపీ అభ్యర్థిగా పోటీ చేసి వైఎస్సార్ కాంగ్రెస్ పార్టీ అభ్యర్థి బుడి ముత్యాల నాయుడు చేతిలో ఓడిపోయాడు
వర్గం:ఆంధ్రప్రదేశ్ శాసన సభ్యులు (2009) వర్గం:తెలుగుదేశం పార్టీ రాజకీయ నాయకులు
గౌతమిపుత్ర శాతకర్ణి (సినిమా)
గౌతమిపుత్ర శాతకర్ణి చారిత్రాత్మక నేపథ్యంలో వచ్చిన 2017 నాటి తెలుగు సినిమా. జాగర్లమూడి రాధాకృష్ణ (క్రిష్) దర్శకత్వం వహించిన ఈ సినిమాలో నందమూరి బాలకృష్ణ, శ్రియ జంటగా నటించగా, ప్రముఖ హిందీ నటి హేమా మాలిని ప్రధాన పాత్రను పోషించారు. ఫస్ట్ ఫ్రేమ్ ఎంటర్‌టైన్‌మెంట్స్ పతాకంపై వై.రాజీవ్ రెడ్డి, జాగర్లమూడి సాయిబాబు నిర్మించారు. శాతవాహన చక్రవర్తి గౌతమీపుత్ర శాతకర్ణి జీవితం ఆధారంగా రూపొందిన ఈ సినిమా, నందమూరి బాలకృష్ణ నటించిన 100వ సినిమా. జనవరి 12, 2017న విడుదలయింది.
కథ
అఖండ గణ రాజ్యాలుగా విడిపోయిన భారతదేశాన్ని ఒక్క రాజ్యంగా మార్చే లక్ష్యంతో తన తల్లి గౌతమి బాలాశ్రీ (హేమా మాలిని)కి ఇచ్చిన మాటకు కట్టుబడి యుద్ధాలు చేస్తుంటాడు శాతకర్ణి (నందమూరి బాలకృష్ణ).
కుంతల రాజ్యాన్ని జయించిన శాతకర్ణి కళ్యాణ దుర్గం రాజు ఖాంజీ (మిళింద్ గునాజి)కి, సౌరాష్ట్ర రాజు నహపాణుడు (కబీర్ బేడి)కి సామంతులుగా మారమని తన దూతల ద్వారా లేఖలు పంపడంతో కథ ఆరంభం అవుతుంది. అయతే, ఆ లేఖను అంగీకరించకుండా నహపాణుడు ఓ దూతను చంపగా, ఖాంజీ మరో దూతను బంధించి యుద్ధానికి సిద్ధమవుతారు. మొదటి యుద్ధంలో ఖాంజీని ఓడించి కళ్యాణ దుర్గాన్ని సొంతం చేసుకుంటాడు శాతకర్ణి.
నహపాణుడు తన సామంత రాజులను తన రాజ్యాన్ని రక్షించవలసినదిగా ఆజ్ఞాపిస్తూ వారి కొడుకులను తన వద్ద బంధీలుగా ఉంచుకుంటాడు. ఆ పరిస్థితిలో నహపాణుడుతో యుద్ధానికి తన కొడుకు పులోమావి (మాస్టర్ స్నేహిత్ చౌదరి)ని తీసుకొనివెళ్ళడానికి నిర్ణయించుకుంటాడు శాతకర్ణి. దానికి అడ్డుపడుతుంది అతడి భార్య వాశిష్ఠి దేవి (శ్రియా సరన్). ఆవిడ మాటను కాదని బలవంతంగా పులోమావిని యుద్ధానికి తీసుకొనివెళ్ళి నహపాణుడిని జయించి గణ రాజ్యాలన్నింటినీ ఒకే రాజ్యంగా మలిచి అతడి రాజధాని అయిన అమరావతికి తిరిగొస్తాడు.
తాను జయించిన 33 రాజ్యాల రాజులనుండి సొంతం చేసుకున్న 33 రాజఖడ్గాలను కరిగించి ఒకే ఖడ్గంగా మార్చి రాజసూయ యాగం చేయాలని శాతకర్ణి తల్లి ఆదేశిస్తుంది. భార్య ప్రక్కన లేని మగవాడు యాగానికి అనర్హుడని గౌతమి బాలాశ్రీ అభ్యర్ధన మేరకు యాగం ముగిసేవరకు ఉండి, ఆ తరువాత తన బిడ్డలతో తన పుట్టింటికి వెళ్ళిపోవాలని నిశ్చయించుకుంటుంది వాశిష్ఠి. రాజసూయ యాగంలో అగ్రతాంబూలం తన తల్లికి ఇవ్వాలని సంకల్పించిన శాతకర్ణిని సామంతులు వారించగా, తల్లి గొప్పతనం గురించి అందరికి వివరించి, ఇకపై తాను గౌతమిపుత్ర శాతకర్ణిగా, తన కొడుకు వాశిష్ఠిపుత్ర పులోమావిగా రాజ్యాన్ని పాలిస్తారని చెప్పి, తన తల్లికి అగ్రతాంబూలం ఇస్తాడు శాతకర్ణి. ఆ రోజు నుండి శాలివాహన శకాన్ని ప్రారంభిస్తూ ఆ రోజుని ఉగాది పర్వదినంగా ప్రకటిస్తాడు. తన తప్పు తెలుసుకున్న వాశిష్ఠి కూడా తన నిర్ణయాన్ని ఉపసంహరించుకుంటుంది.
ఇదిలావుండగా, భారతదేశం సరిహద్దుల్లో తన సైన్యంతో పొంచివున్న డెమెత్రియస్ (డేవిడ్ మనుచరావ్), రాజసూయ యాగాన్ని అనువుగా తీసుకొని, సింధు రాజ్యం నుండి ఆక్రమించడం మొదలుపెడతాడు. ఖాంజీ సాయంతో శాతకర్ణిని అంతం చేయడానికి తన మనుషులను పంపుతాడు. కానీ వారిని హతమార్చి, మోసం చేసినందుకు ఖాంజీని కూడా చంపుతాడు శాతకర్ణి. తనకన్నా మిక్కిలి సైన్యమున్న డెమెత్రియస్ ను ఎదురుకోవడానికి తన సైన్యంతో సింధు రాజ్యానికి బయలుదేరుతాడు. తనకేవో చెడు శకునాలు కనిపించాయని, ఆ యుద్ధానికి వెళ్ళవద్దని, వెళితే శాతకర్ణి ప్రాణాలకే ప్రమాదమని అంటుంది వాశిష్ఠి. తన ప్రాణంకన్నా తన ఆశయమే గొప్పదని ఆమెకు నచ్చజేప్తాడు శాతకర్ణి. ఆ శకునాలను గురించి గౌతమి బాలాశ్రీ బౌద్ధమత గురువుని సంప్రదించగా, ఆ శకునాలు నిజమేనని, విషానికి విరుగుడుగా ఓ మందునిస్తాడు గురువు.
తనకన్నా తక్కువ సైన్యం ఉన్నప్పటికీ తనతో ధీటుగా పోరాడే శాతకర్ణిని అడ్డుకునేందుకు తన సహాయకురాలు, కళ్యాణదుర్గం యుద్ధంలో శాతకర్ణి చేతిలో మరణించిన పరితస్ అనే గ్రీకు సైన్యాధ్యక్షుడి ప్రియురాలు అథెనా (ఫరాహ్ కరీమ)ను పంపుతాడు డెమెత్రియస్. అథెనా రాయబారిగా నటించి శాతకర్ణి ఒంట్లో విషం నింపి అతడు కుప్పకూలేలా చేస్తుంది. బౌద్ధ గురువిచ్చిన విరుగుడు మందుతో చికిత్స పొందుతూ మరుసటి రోజున యుద్ధానికి వెళ్ళలేకపోతాడు శాతకర్ణి. అతడి ఆశయాన్ని అర్థం చేసుకున్న సామంతులు డెమెత్రియస్ సేనను ఎదురుకోవడం మొదలుపెడతారు. ఇంతలో శాతకర్ణి తిరిగొచ్చి డెమెత్రియస్ ను ఓడించి అతడిని చంపకుండా, భారతదేశపు సమైక్యతను దెబ్బతీయడం ఎవరివల్ల కాదని ప్రపంచానికి తన మాటగా చాటిచెప్పమని చెప్పడంతో కథ ముగుస్తుంది.
నిర్మాణం
కథానాయికగా మొదట్లో అనుష్క శెట్టి, నయనతార ల పేర్లు వినిపించాయి. కానీ ఆ ఆవకాశం శ్రియ శరన్ కు దక్కింది. సినిమాలో ముఖ్య పాత్ర అయిన గౌతమి బాలశ్రీగా ప్రముఖ హిందీ నటి హేమమాలిని ని ఎంచుకున్నారు. సంగీత దర్శకుడిగా మొదట దేవీశ్రీప్రసాద్ ను ఎంచుకున్నా, డేట్స్ విషయంలో సర్దుబాటు కుదరక దేవీ తప్పుకున్నారు. ఆ తరువాత ఇళయరాజా, ఎం.ఎం.కీరవాణి పేర్లు పరిశీలనలోకి వచ్చినప్పటికీ, దర్శకుడు క్రిష్ తో ఇదివరకే కంచె సినిమాకు పనిచేసిన చిరంతన్ భట్ కి సంగీత బాధ్యతలను అప్పగించడం జరిగింది. ఈ సినిమాలోని పాత్రలకు దుస్తులు, నగలు సమకూర్చే బాధ్యతను నీతా లుల్లాకు అప్పజెప్పారు. క్రిష్ తన కంచె సాంకేతికవర్గంలో భాగమైన ఛాయాగ్రాహకుడు జ్ఞానశేఖర్, మాటల రచయిత బుర్రా సాయిమాధవ్, పాటల రచయిత సిరివెన్నెల సీతారామశాస్త్రి, కళా దర్శకుడు సాహి సురేష్ లనే ఈ సినిమాలోనూ భాగం చేశారు.
ఈ సినిమా చిత్రీకరణ మొరాకో, జార్జియా, మధ్యప్రదేశ్, హైదరాబాదులోని రామోజీ ఫిలిం సిటి లో చేశారు. చిత్రీకరణ మొత్తం 79 రోజుల్లో ముగించారు. సినిమాలో భాగంగా వచ్చే మూడు యుద్ధ ఘట్టాలలో మొదటిది మధ్యప్రదేశ్ లో, విరామం ముందొచ్చే రెండోది మొరాకోలో, చివరగా వచ్చేది జార్జియాలో చిత్రీకరించారు. జార్జియాలో తీసిన యుద్ధంలో 300 గుర్రాలు, 20 రథాలు, 1000 మంది సైనికులను ఉపయోగించారు.
ప్రచార చిత్రం విడుదల
'మా జైత్రయాత్రను గౌరవించి, మా ఏలుబడిని అంగీకరించి, మీ వీర ఖడ్గాన్ని మా రాయబారికి స్వాధీనం చేసి, మాకు సామంతులవుతారని ఆశిస్తున్నాము. సమయము లేదు మిత్రమా శరణమా.. రణమా ' అంటూ బాలకృష్ణ తనదైన శైలి డైలాగ్‌తో ప్రారంభమైన ట్రైలర్‌ అభిమానులను విశేషంగా ఆకట్టుకుంది.
మూలాలు
.
బయటి లంకెలు
వర్గం:2017 తెలుగు సినిమాలు వర్గం:తెలుగు చారిత్రాత్మక చిత్రాలు వర్గం:నందమూరి బాలకృష్ణ సినిమాలు
భుజ్‌: ది ప్రైడ్ ఆఫ్ ఇండియా
భుజ్‌: ది ప్రైడ్‌ ఆఫ్‌ ఇండియా అనేది 1971 భారత, పాకిస్థాన్‌ మధ్య జరిగియన యుద్ధం నేపథ్యంలో తెరకేక్కిన హిందీ సినిమా. అజయ్ దేవ్‌గణ్ హీరోగా టీ సిరీస్‌ నిర్మిస్తున్న ఈ చిత్రానికి శివ్ రావెల్ దర్శకత్వం వహిస్తున్నాడు. ఈ చిత్రంలో సంజయ్ దత్, సోనాక్షి సిన్హా, నోరా ఫతేహీ, రానా దగ్గుబాటి, శరద్‌ఖేల్కర్‌ కీలకపాత్రల్లో నటిస్తున్నారు. ఈ సినిమా ట్రైల‌ర్ 12 జులై 2021న విడుదలైంది.
మూలాలు
వర్గం:2021 సినిమాలు
బంగారపేట శాసనసభ నియోజకవర్గం
బంగారపేట శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం కోలారు జిల్లా, కోలార్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
ధన్‌బాద్ జంక్షన్ - అలప్పుఝ ఎక్స్‌ప్రెస్
ధన్‌బాద్ జంక్షన్ - అలప్పుఝ ఎక్స్‌ప్రెస్ భారతీయ రైల్వేలు, తూర్పు మధ్య రైల్వే మండలం ద్వార నిర్వహింపబడుతున్న ఒక ఎక్స్‌ప్రెస్.ఇది జార్ఖండ్ రాష్టంలో గల ధన్‌బాద్ నుండి బయలుదేరి కేరళ లో గల అలప్పుఝ వరకు ప్రయాణిస్తుంది.
బంగారపేట శాసనసభ నియోజకవర్గం
మూలాలు
వర్గం:కర్ణాటక శాసనసభ నియోజకవర్గాలు
ధన్‌బాద్ జంక్షన్ - అలప్పుఝ ఎక్స్‌ప్రెస్
ట్రాక్షన్
ధన్‌బాద్ జంక్షన్ - అలప్పుఝ ఎక్స్‌ప్రెస్ ధన్‌బాద్ నుండి రూర్కెలా వరకు టాటానగర్ లోకోషెడ్ అధారిత WAG-5 లేదా WAM-4 లోకోమోటివ్ను అక్కడి నుండి విశాఖపట్నం వరకు విశాఖపట్నం లోకోషెడ్ అధారిత WDM-3A/,లేదా WDG-3A/twins రెండు డీజిల్ ఇంజన్లను ఉపయోగిస్తారు.అక్కడినుండి చెన్నై సెంట్రల్ రైల్వే స్టేషను వరకు అరక్కోణం లోకోషెడ్ అధారిత WAM-4 లేదా WAP-1 లోకోమోటివ్ను,అక్కడి నుండి అలప్పుఝ వరకు రాయపురం అధారిత WAP-7 లేదాWAP-4 అధారిత లోకోమోటివ్ను లేదా,ఈ రోడ్ అధారిత WAP-4 లోకోమోటివ్ను ఉపయోగిస్తున్నారు.
సగటు వేగం
ధన్‌బాద్ జంక్షన్ - అలప్పుఝ ఎక్స్‌ప్రెస్ ధన్‌బాద్ జంక్షన్ నుండి అలప్పుఝ వరకు 2548 కిలోమీటర్ల దూరాన్ని 55 గంటల్లో 46కిలోమీటర్ల సగటు వేగంతో అధిగమిస్తుంది. ధన్‌బాద్ జంక్షన్ - అలప్పుఝ ఎక్స్‌ప్రెస్ గోమోహ్,విశాఖపట్నం,చెన్నై సెంట్రల్ రైల్వే స్టేషను,షోరనూర్ జంక్షన్ ల వద్ద తన ప్రయాణదిశను మార్చుకుంటుంది.
బయటి లింకులు
వర్గం:పశ్చిమ బెంగాల్ రైలు రవాణా వర్గం:జార్ఖండ్ రైలు రవాణా వర్గం:ఒడిశా రైలు రవాణా వర్గం:భారతీయ రైల్వేలు వర్గం:తమిళనాడు రైలు రవాణా వర్గం:కేరళ రైలు రవాణా వర్గం:ఆంధ్రప్రదేశ్ రైలు రవాణా
జానకి వెడ్స్ శ్రీరామ్
జానకి వెడ్స్ శ్రీరామ్ 2003, సెప్టెంబర్ 11న విడుదలైన తెలుగు చలనచిత్రం. అంజిశ్రీను దర్శకత్వం వహించిన ఈ చిత్రంలో రోహిత్, గజాలా, రేఖ వేదవ్యాస్, ఆహుతి ప్రసాద్, జి. నారాయణరావు, రేవతి, ప్రేమ, చలపతి రావు, కైకాల సత్యనారాయణ, ఎల్. బి. శ్రీరామ్, ఎమ్.ఎస్.నారాయణ, ఆలీ, సుధ, కార్తీక్, అపూర్వ, వైజాగ్ ప్రసాద్ ముఖ్యపాత్రలలో నటించగా, ఘంటాడి కృష్ణ సంగీతం అందించారు.
ఇతర లంకెలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:ఆహుతి ప్రసాద్ నటించిన చిత్రాలు వర్గం:ప్రేమ (నటి) నటించిన చిత్రాలు వర్గం:చలపతి రావు నటించిన చిత్రాలు వర్గం:సత్యనారాయణ నటించిన చిత్రాలు వర్గం:ఎల్. బి. శ్రీరాం నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:ఆలీ నటించిన సినిమాలు వర్గం:2003 తెలుగు సినిమాలు వర్గం:రేవతి నటించిన సినిమాలు వర్గం:సుధ నటించిన సినిమాలు
పతిభార దేవి ఆలయం
పతిభార దేవి ఆలయం లేదా ముకుమ్‌లుంగ్ (లింబు ప్రజల పురాతన దేవత) నేపాల్‌ లోని అత్యంత ముఖ్యమైన దేవాలయాలలో ఒకటి. ఇది తాప్లెజాంగ్ పర్వతంపై ఉంది, నేపాల్ హిందువుల పవిత్ర స్థలాలలో ఒకటిగా పరిగణించబడుతుంది. నేపాల్, భారతదేశం లోని వివిధ ప్రాంతాల నుండి భక్తులు ప్రత్యేక పండుగ సందర్భాలలో ఈ ఆలయానికి తరలివస్తారు.
ఈ ఆలయం బంగ్లింగ్ మునిసిపాలిటీకి ఈశాన్య దిశ లో 3,794 మీ (12,448 అడుగులు) దూరంలో, 19.4 ఎత్తులో ఉంది. ఇది కంచంజంగా ట్రెక్‌కి రెండవ మార్గంగా పనిచేస్తుంది.
పురాణం
గతంలో ఆలయం ఉన్న ప్రాంతంలో స్థానిక గొర్రెల కాపరులు గొర్రెలకు మేత మేపుతూ వందలాది గొర్రెలను పోగొట్టుకున్నారు. ఆ విధంగా కష్టాల్లో ఉన్న గొర్రెల కాపరుల కలలో ఒక దేవత ప్రత్యక్షమై ఒక గొర్రెను బలి ఇచ్చి, అతని జ్ఞాపకార్థం ఒక మందిరాన్ని నిర్మించమని దేవత ఆదేశించింది. దేవత చెప్పినట్టు కాపరి చేయగా బలి తర్వాత, తప్పిపోయిన గొర్రెల మందలు అకస్మాత్తుగా తిరిగి వచ్చాయి. ఈ సంఘటన తర్వాత ఆలయం లోపల బలి ఆచారం ప్రారంభమైందని ప్రజలు నమ్ముతారు.
పర్వత దేవత పతిపరాను ఈ ప్రదేశం పేరు మీద ఒక భయంకరమైన దేవతగా భక్తులు నమ్ముతారు. ఈ భగవంతుడిని సాధారణ, నిస్వార్థమైన దయ, ప్రార్థన, త్యాగం ద్వారా ఆరాధించవచ్చు (హిందూధర్మంలో త్యాగం అంటే అహంకారాన్ని, దురాశను త్యాగం చేయడం). అదే సమయంలో దురుద్దేశంతో ఉన్న వ్యక్తికి శిక్ష కఠినంగా ఉంటుంది.
ఈ దేవత ప్రజల అన్ని కోరికలను తీరుస్తుందని నమ్మకం. అలాగే, హిందువులు, లింబు ప్రజలకు చాలా ముఖ్యమైన దేవతగా పరిగణించబడుతుంది. పతిపరాలోని దేవత తన భక్తుల చిరకాల స్వప్నమైన సంతానం లేని వారికి సంతానం, పేదలకు సంపద వంటి వాటిని నెరవేరుస్తుందని నమ్ముతారు.
ఈ ప్రదేశం యాభై ఒక్క 'శక్తి పీఠాలలో' ఒకటిగా పరిగణించబడుతుంది. శివుడు సతీదేవి దేహాన్ని మోస్తున్నప్పుడు ఆమె శరీర భాగాలు పడిపోయిన ప్రదేశాలు శక్తి పీఠాలుగా మారాయని పురాణాలు చెబుతున్నాయి. ఈ ఆలయానికి తీర్థయాత్ర చేసే యాత్రికుల కోరికలన్నీ నెరవేరుతాయని ప్రజలు గాఢంగా నమ్ముతారు. కాబట్టి నేపాల్ నలుమూలల నుండి, భారతదేశంలోని ఇతర ప్రాంతాల నుండి కూడా భక్తులు ప్రత్యేక సందర్భాలలో ఆలయానికి తరలి వస్తారు.
భౌగోళికం
ఈ ప్రదేశానికి వచ్చిన యాత్రికులు ఒలాంగ్‌సంగ్ కోలా, లుంగ్ చుంగ్ వద్ద ఉన్న మఠాలను కూడా సందర్శిస్తారు. సావా వద్ద ఉన్న జలపాతం దగ్గర, థింఫు సరస్సు దగ్గర ప్రతి సంవత్సరం వసంతకాలంలో సందర్శకుల తాకిడి ఎక్కువగా ఉంటుంది. ఈ వసంతకాల సమయంలో అటవీ పర్యావరణ వ్యవస్థ, వన్యప్రాణులు, పక్షులు, పువ్వులు, సీతాకోకచిలుకలు వంటివి ఈ ప్రదేశంలో ప్రకృతి వైవిధ్యాన్ని కనబరుస్తాయి. ఇక్కడ ట్రెక్కింగ్ చేసే సమయంలో కంచంజంగా శ్రేణి మొత్తం కనిపిస్తుంది.
ల్యాండ్‌స్కేప్ వ్యూయింగ్ టవర్
సహజమైన వాచ్‌టవర్‌గా అభివృద్ధి చెందుతున్న భాటిపరా కొండకు ఉత్తరాన పర్వత శ్రేణులు సృష్టించిన అందమైన లోయలు ఉన్నాయి. ఎవరెస్ట్, ఇలోట్చే, చోయు, మక్కలు వంటి పర్వతాలు 8,000 మీటర్ల ఎత్తు ఉన్నాయి. అదేవిధంగా, బంగ్లింగ్ మార్కెట్ సిక్కిం, పశ్చిమ బెంగాల్, పంచదార్, ఇలాం, టెక్రతుమ్, సాంగువసాబా, సోలుతో సహా భారతదేశంలోని వివిధ ప్రాంతాలలో ఇటువంటి ప్రాంతాలు ఉన్నాయి.
ట్రెక్కింగ్
భక్తులతో పాటు ఇతర పర్యాటకులను సైతం, ఈ ప్రాంతంలోని లింబు సాంస్కృతిక ట్రెక్ ఆకట్టుకునేదిగా పరిగణించబడుతుంది. వారం రోజుల పాటు సాగే ఈ ట్రెక్ తబ్లాజాంగ్, బురుంగా (లేదా పురుంపు), లిమ్కిమ్, కెవాంగ్, టెల్లోక్, పావకోలా, మమంకే వంటి జాతి గ్రామాల గుండా సాగుతుంది.
వివిధ ప్రాంతాల నుండి దూరం
పతిపరా యాంగోన్ గ్రామీణ మునిసిపాలిటీలో ఉంది. పతిపర ప్రయాణం సుకేతర్ నుండి ప్రారంభమవుతుంది. ఇక్కడికి చేరుకోడానికి బంగ్లింగ్ బజార్ నుండి దాదాపు 20 నిమిషాల ప్రయాణం చేయాల్సి ఉంటుంది. సుకేతర్ నుండి కప్లే పతికి ప్రయాణించడానికి 1-2 గంటలు పడుతుంది. పాడిపర దేవి ఆలయం కప్లే పడి నుండి 3-4 గంటల నడకలో ఉంటుంది.
సుకేదాలోని సుకేదార్ విమానాశ్రయం తబ్లాజాంగ్ జిల్లాలో ఉన్న ఏకైక విమానాశ్రయం. ఇక్కడి నుండి కూడా ఈ ఆలయాన్ని చేరుకోవచ్చు.
హోల్కరు
హోల్కరు రాజవంశం భారతదేశంలో ధంగరు మూలానికి చెందిన మరాఠా రాజవంశం. పేష్వా మొదటి బాజీ రావు ఆధ్వర్యంలో హోల్కర్లు సైనికాధికారులుగా ఉన్నారు. తరువాత 1818 వరకు మరాఠా సామ్రాజ్యంలో స్వతంత్ర సభ్యులుగా మధ్య భారతదేశంలోని ఇండోరు మహారాజులుగా మారారు. తరువాత వారి రాజ్యం బ్రిటిషు ఇండియా రక్షిత రాజ్యంలో ఒక రాచరిక రాజ్యంగా మారింది.
1721 లో మరాఠా సామ్రాజ్యం పేష్వాలు సేవలో చేరిన మల్హరు రావుతో ఈ రాజవంశం స్థాపించబడింది. త్వరగా అది సుబేదారు హోదాకు ఎదిగింది. అనధికారికంగా హోల్కరు మహారాజా అని పిలువబడే పాలకుడి బిరుదుతో రాజవంశం పేరు ముడిపడి ఉంది.
హోల్కరు పాలన స్థాపించడం
పేష్వా బాజీ రావుకు సేవలందిస్తున్న మరాఠా చీఫు మల్హరు రావు హోల్కరు (1694-1766) రాజవంశం స్థాపించి ఇందోరును పాలించాడు. 1720 లలో ఆయన మాల్వా ప్రాంతంలో మరాఠా సైన్యాలను నడిపించాడు. 1733 లో పేష్వా ఇండోరు పరిసరాలలో 9 పరగణాలను మంజూరు చేశాడు. ఇండోరు టౌన్షిప్పు అప్పటికే కంపెల్కు చెందిన నందలాలు మాండ్లోయి చేత స్థాపించబడిన స్వతంత్ర రాజ్యంగా ఉంది. మరాఠా దళం ఖాన్ నది మీదుగా శిబిరాలు ఏర్పాటు చేసుకుని నందలాలు మాండ్లోయిని గెలుచుకుంది. 1734 లో మల్హరు రావు తరువాత మల్హర్గంజు అనే శిబిరాన్ని స్థాపించాడు. 1747 లో ఆయన తన రాజభవనమైన రాజ్వాడ నిర్మాణాన్ని ప్రారంభించాడు. మరణించే సమయానికి ఆయన మాల్వాలో ఎక్కువ భాగం పరిపాలించాడు. మరాఠా సమాఖ్యలోని 5 స్వతంత్ర పాలకులలో ఒకరిగా గుర్తించబడ్డాడు.
ఆయన తరువాత ఆయన కోడలు అహిల్యబాయి హోల్కరు (r. 1767-1795). ఆమె మహారాష్ట్రలోని చౌండి గ్రామంలో జన్మించింది. ఆమె రాజధానిని నర్మదా నది తీరంలోని ఇండోరుకు దక్షిణంగా మహేశ్వరుకు తరలించింది. రాణి అహిల్యబాయి మహేశ్వరు ఇండోరు లోని హిందూ దేవాలయాలను సమృద్ధిగా నిర్మించి పోషించింది. గుజరాతు తూర్పు ద్వారక నుండి గంగానదిలోని వారణాసి వద్ద ఉన్న కాశీ విశ్వనాథుడి ఆలయం వరకు ఆమె తన రాజ్యానికి వెలుపల ఉన్న పవిత్ర స్థలాలలో దేవాలయాలను నిర్మించింది.
మల్హరు రావు హోల్కరు దత్తు కుమారుడు తుకోజీ రావు హోల్కరు (1795-1797) రాణి అహల్యాభాయి మరణించించిన తరువాత స్వల్పకాలం వారసత్వంగా రాజపాలన చేసాడు. అహల్యాభాయి పాలనాకాలం అంతటా తుకోజీ రావు హోల్కరు సైనికాధికారిగా ఉన్నాడు.
హోల్కరు రాజ్యవిస్తరణ
ఆయన మరణం తరువాత ఆయన కుమారుడు యశ్వంతరావు హోల్కరు (r. 1797-1811) (జస్వంతు రావు అని కూడా పిలుస్తారు) అధికారం స్వీకరించాడు. రెండవ ఆంగ్లో-మరాఠా యుద్ధంలో ఢిల్లీ మొఘలు చక్రవర్తి రెండవ షా ఆలంను బ్రిటిషు వారి నుండి విడిపించేందుకు ప్రయత్నించాడు. కృతజ్ఞతతో ఉన్న షా ఆలం ఆయన ధైర్యానికి గౌరవసూచకంగా ఆయనకు మహారాజాదిరాజ రాజరాజేశ్వర అలీజా బహదూరు అనే బిరుదు ఇచ్చారు.
రాజులను ఏకం చేయడానికి యశ్వంతరావు హోల్కరు చేసిన ప్రయత్నాలు విఫలమయ్యాయి. బ్రిటిషు వారితో శాంతి ఒప్పందం కుదుర్చుకోవడానికి ఆయనను సంప్రదించారు. 1805 డిసెంబరు చివరలో సంతకం చేసిన రాజ్ఘాటు ఒప్పందం ఆయనను సార్వభౌమ రాజుగా గుర్తించింది.
మహిద్పూరు యుద్ధం
1811 లో యశ్వంతరావు హోల్కరు తరువాత నాలుగేళ్ల మహారాజా రెండవ మల్హారావు హోల్కరు. ఆయన తల్లి మహారాణి తుల్సాబాయి హోల్కరు పరిపాలనను చూసుకున్నారు. ఏదేమైనా ధర్మ కున్వరు, బలరాం సేథు పఠాన్లు, పిండారీలు, బ్రిటిషు వారి సహాయంతో తుల్సాబాయి, మల్హారావులను జైలులో పెట్టడానికి కుట్ర పన్నారు. ఫలితంగా గఫూరు ఖాన్ పిండారి 1817 నవంబర్ 9 న రహస్యంగా బ్రిటిషు వారితో ఒక ఒప్పందం కుదుర్చుకున్నాడు. 1817 డిసెంబరు 19 న తుల్సాబాయిని చంపాడు.
ఈ ఒప్పందం 1818 జనవరి 6 న మాండ్సౌరులో సంతకం చేయబడింది. భీమాబాయి హోల్కరు ఈ ఒప్పందాన్ని అంగీకరించలేదు. గెరిల్లా పద్ధతుల ద్వారా బ్రిటిషు వారి మీద దాడి చేస్తూనే ఉన్నారు. ఝాంసీకి చెందిన రాణి లక్ష్మీబాయి భీమాబాయి హోల్కరు నుండి ప్రేరణ పొంది బ్రిటిషు వారి మీద కూడా పోరాడింది. మూడవ ఆంగ్లో-మరాఠా యుద్ధం ముగింపులో హోల్కర్లు తమ భూభాగాన్ని బ్రిటిషు వారికి కోల్పోయారు. సెంట్రలు ఇండియా ఏజెన్సీ రాచరిక రాష్ట్రంగా బ్రిటిషు రాజులో చేర్చారు. రాజధాని భాణపుర నుంచి ఇండోరుకు మార్చారు.
రాచరిక రాజ్యం
మూడవ మల్హారావు హోల్కరు 1818 నవంబరు 2 న ఇండోరులోకి ప్రవేశించారు. తాంతియా జోగు పిన్నవయస్కుడు కావడంతో ఆయన దివానుగా నియమించబడ్డాడు. పాత రాజభవనాన్ని దౌలతు రావు సింధియా సైన్యం నాశనం చేయడంతో దాని స్థానంలో కొత్త రాజభవనం నిర్మించబడింది. మూడవ మల్హారావు తరువాత మార్తాండరావు 1834 జనవరి 17 న అధికారికంగా సింహాసనం అధిరోహించారు. ఆయన స్థానంలో యశ్వంతరావు మేనల్లుడు హరిరావు హోల్కరు 1834 ఏప్రెలు 17 న సింహాసనం అధిరోహించారు. ఆయన 1841 జూలై 2 న ఖండేరావు హోల్కరును దత్తత తీసుకొని 1843 అక్టోబరు 24 న మరణించాడు. ఖండేరావు అధికారికంగా పాలకుడిగా 13 నవంబర్ 1843 నవంబరు న స్థాపించబడ్డాడు. కాని ఆయన అకస్మాత్తుగా 1844 ఫిబ్రవరి 17 న మరణించాడు. రెండవ తుకోజిరావు హోల్కరు (1835-1886) పాలన 1844 జూన్ 27 న స్థాపించబడింది. 1857 లో జరిగిన భారత తిరుగుబాటు సమయంలో ఆయన బ్రిటిషు ఈస్టు ఇండియా కంపెనీకి విధేయుడుగా ఉన్నాడు. 1872 అక్టోబరులో టి.మాధవరావును ఇండోరు దివానుగా నియమించారు. ఆయన 17 జూన్ 1886 జూన్ 17 న మరణించాడు. ఆయన తరువాత అతని పెద్ద కుమారుడు శివాజీరావు పాలనాబాధ్యత స్వీకరించాడు.
రెండవ యశ్వంతరావు హోల్కరు (1926-1948 పాలన) 1947 లో భారతదేశం స్వాతంత్ర్యం పొందిన కొద్దికాలానికే ఇండోరు రాష్ట్రాన్ని పరిపాలించాడు. ఆయన యూనియను ఆఫ్ ఇండియాకు అంగీకరించాడు. ఇండోరు మధ్య భారత్ రాష్ట్ర జిల్లాగా మారింది. ఇది 1956 లో మధ్యప్రదేశు రాష్ట్రంలో విలీనం చేయబడింది.
ఇండోరు హోల్కరు మహారాజులు
1948 ఏప్రెలు 22 న ఇండోరు మహారాజా ప్రక్కనే ఉన్న రాచరిక పాలకులతో ఒక ఒప్పందం కుదుర్చుకుని మధ్య భారత్ అని పిలువబడే కొత్త రాజ్యాన్ని ఏర్పాటు చేశారు. మధ్య భారత్ 28 మే 1948 న సృష్టించబడింది. జూన్ 16, 1948 న, హోల్కరు సభ పాలించిన ఇండోరు రాచరిక రాజ్యం కొత్తగా స్వతంత్ర భారత రాష్ట్రాలతో విలీనం అయ్యింది.
తూటా
తూటా  : తుపాకి లలో ఉపయోగించు ప్రేలుడు పదార్థం గల వస్తువు Bullet.  దీనిని లోహంతో తయారు చేస్తారు. తుపాకిలో ఉన్న మీట (ఆంగ్లం:Trigger) నొక్కినపుడు తూటా మీద వత్తిడి కలిగి అది ప్రేలి గుండు   Bullet బయటకు వస్తుంది.
తూటా నిర్మాణం
right|thumb|250px|తూటా నిర్మాణం తుపాకీ బారెల్ నుండి షూటింగ్ సమయంలో బహిష్కరించబడే తుపాకీ మందుగుండు సామగ్రి. ఈ పదం మిడిల్ ఫ్రెంచ్ నుండి వచ్చింది బౌలే (బౌలెట్) అనే పదం యొక్క చిన్నదిగా ఉద్భవించింది దీని అర్థం "చిన్న బంతి". రాగి సీసం ఉక్కు పాలిమర్ రబ్బరు మైనపు వంటి వివిధ రకాల పదార్థాలతో బుల్లెట్లు తయారవుతాయి. ముందు లోడింగ్ టోపీ బాల్ తుపాకీలలో కాగితపు బుల్లెట్ల యొక్క ఒక భాగంగా ఇవి ఒకే విధంగా లభిస్తాయి అయితే సాధారణంగా లోహ బుల్లెట్ల రూపంలో ఇవి లభిస్తాయి. ఉద్దేశించిన అనువర్తనాలను బట్టి బులెట్లు వైవిధ్యమైన ఆకారాలు నిర్మాణాలలో తయారవుతాయి వీటిలో వేట లక్ష్య షూటింగ్ శిక్షణ పోరాటం వంటి ప్రత్యేక విధులు ఉంటాయి.
మొట్టమొదటిసారిగా
ఐరోపాలో మొట్టమొదటిసారిగా గన్‌పౌడర్(ఎలోక్ట్రోల్) వాడకం 1247 లో ఉండగా ఇది 9 వ శతాబ్దంలో చైనాలో కనుగొనబడింది. 1327 లో ఫిరంగి కనిపించింది. తరువాత 1364 లో చేతి ఫిరంగి కనిపించింది. ప్రారంభ ప్రక్షేపకాలు రాతితో తయారు చేయబడ్డాయి. చివరికి రాయి రాతి కోటల్లోకి ప్రవేశించదని కనుగొనబడింది ఇది దట్టమైన లోహాలను ప్రక్షేపకాలగా ఉపయోగించటానికి దారితీసింది. చేతి ఫిరంగి ప్రక్షేపకాలు ఇదే పద్ధతిలో అభివృద్ధి చేయబడ్డాయి. చేతి ఫిరంగి చొచ్చుకుపోయే కవచం నుండి లోహ బంతి యొక్క మొదటి రికార్డ్ ఉదాహరణ 1425 లో జరిగింది. మేరీ రోజ్ యొక్క శిధిలాల నుండి తిరిగి పొందిన షాట్ (1545 లో మునిగిపోయింది 1982 లో పెంచబడింది) వేర్వేరు పరిమాణాలు కొన్ని రాతి మరికొన్ని ఇనుము ల కలయిక.
ఒప్పందాలు నిషేధాలు
విషపూరిత బుల్లెట్లు స్ట్రాస్‌బోర్గ్ ఒప్పందం (1675) లోనే అంతర్జాతీయ ఒప్పందానికి లోబడి ఉన్నాయి. 1868 నాటి సెయింట్ పీటర్స్‌బర్గ్ డిక్లరేషన్ 400 గ్రాముల కన్నా తక్కువ బరువున్న పేలుడు ప్రక్షేపకాల వాడకాన్ని నిషేధించింది. హేగ్ కన్వెన్షన్ ప్రత్యర్థి దళాల యూనిఫాం సైనిక సిబ్బందికి వ్యతిరేకంగా యూనిఫారమ్ సైనిక సిబ్బంది ఉపయోగించటానికి మందుగుండు సామగ్రిని నిషేధిస్తుంది. వీటిలో ఒక వ్యక్తి లోపల పేలుడు విషం విస్తరించే బుల్లెట్లు ఉన్నాయి. జెనీవా సమావేశాలకు అనుబంధంగా ఉన్న 1983 కన్వెన్షన్ ఆన్ కొన్ని సంప్రదాయ ఆయుధాల ప్రోటోకాల్ III పౌరులపై దాహక మందుగుండు సామగ్రిని ఉపయోగించడాన్ని నిషేధిస్తుంది. పర్యావరణ సమస్యలపై పనిచేసే కొన్ని అధికార పరిధి సీసపు బుల్లెట్లు షాట్‌గన్ బుల్లెట్లతో వేటాడడాన్ని నిషేధించింది. షెల్లు బుల్లెట్లలో సీసాలను నియంత్రించడానికి EPA తప్పనిసరిగా టాక్సిక్ సబ్‌స్టాన్సెస్ కంట్రోల్ యాక్ట్‌ను ఉపయోగించాలని పర్యావరణ సమూహాల దావాను డిసెంబర్ 2014 లో ఫెడరల్ అప్పీల్ కోర్టు ఖండించింది. సమూహాలు "గడిపాడు ప్రధాన పాత్ర" నియంత్రించడానికి చూసింది ఇంకా EPA బుల్లెట్లు గుండ్లు నియంత్రించే కోర్టులో శాతం లేకుండా ప్రధాన గడిపాడు నియంత్రిస్తూ కాలేదు.
మూలాలు
వర్గం:ఆయుధాలు వర్గం:సైన్యము వర్గం:వస్తువులు వర్గం:భౌతిక శాస్త్రం వర్గం:గతిశాస్త్రం వర్గం:పేలుడు ఆయుధాలు వర్గం:ఆయుధ వ్యవస్థలు వర్గం:యాంత్రిక మారణాయుధాలు
వేదాంతం రాధేశ్యాం
వేదాంతం రాధేశ్యాం ప్రముఖ కూచిపూడి నాట్యకళాకారుడు. కూచిపూడి నాట్యం గిన్నిస్ బుక్ ఆఫ్ వరల్డ్ రికార్డులో నమోదు కావడంలో ముఖ్య పాత్ర పోషించాడు. ఆయన శ్రీసిద్ధేంద్ర కళాక్షేత్రంలో అధ్యాపకుడిగా పనిచేసి 2013లో ఉద్యోగ విరమణ చేశారు.
జీవిత విశేషాలు
ఆయన 1955 నవంబరు 1 న కూచిపూడి గ్రామంలో జన్మించాడు. ఆయన వేదాంతం వెంకట సూర్యనారాయణ, సత్యవతమ్మల మూడో కుమారుడు. చిన్ననాటి నుండి తండ్రి, పినతండ్రి, సోదరులు ప్రదర్శించే కూచిపూడి నాట్యం పట్ల ఆకర్షితులైన రాధేశ్యాం ఐదో ఏటనే పినతండ్రి కళావాచస్పతి వేదాంతం పార్వతీశం వద్ద కూచిపూడి నాట్యంలో శిక్షణకు అంకురార్పణ చేశారు. రాధేశ్యాంలోని ఆసక్తిని గుర్తించిన సోదరుడు సీతారామశాస్ర్తీ నాట్య మెలకువలు నేర్పారు. పివిజి కృష్ణశర్మ వద్ద కర్ణాటక సంగీతం, యక్షగానంలో, పద్మభూషణ్ డా. వెంపటి చినసత్యం వద్ద కూచిపూడి నృత్య నాటకాలలో, పెదసత్యం వద్ద కూచిపూడి నాట్యంలో, పద్మశ్రీ వేదాంతం సత్యనారాయణ వద్ద స్ర్తి వేషంలో, సినీ దర్శకులు పసుమర్తి కృష్ణమూర్తి వద్ద పదాభినయంలో, బొక్కా కుమారస్వామి వద్ద థిల్లాన, వర్ణాలు, ఏలేశ్వరపు శ్రీనివాస్ వద్ద సంగీతంలో, భాగవతుల సత్యసుందర రామకృష్ణ వద్ద యక్షగానంలో ఆయన శిక్షణ పొందారు. తాను నేర్చిన కూచిపూడి నాట్యంలో వేలాది మంది కళాకారులకు శిక్షణ ఇచ్చి ప్రయోజకులను చేశారు.
ఇతర లింకులు
వర్గం:కూచిపూడి నృత్య కళాకారులు వర్గం:జీవిస్తున్న ప్రజలు వర్గం:1955 జననాలు వర్గం:సంగీత నాటక అకాడమీ అవార్డు గ్రహీతలు వర్గం:కృష్ణా జిల్లా నాట్య కళాకారులు వర్గం:కృష్ణా జిల్లా నాట్య గురువులు
పద్మజారెడ్డి
పద్మజారెడ్డి ప్రముఖ కూచిపూడి నృత్య కళాకారిణి. పద్మజారెడ్డి కూచిపూడి నాట్యం లోని వివిధ రూప కళను ప్రజా చైతన్యం నింపే ఆధునిక నాటకాలుగా ప్రదర్శించారు. ప్రణవ్ అకాడమీని స్థాపించి నృత్య శిక్షణ ఇస్తున్నారామె ప్రపంచ వ్యాప్తంగా ప్రదర్శనలు ఇచ్చారు. ప్రముఖ నర్తకి శోభానాయుడు శిష్యురాలు. పద్మజా 2022లో భారత ప్రభుత్వం నుండి పద్మశ్రీ పురస్కారాన్ని అందుకుంది.
జీవిత విశేషాలు
ఆమె ఆంధ్రప్రదేశ్లోని కృష్ణా జిల్లా పామర్రుకు చెందిన వారు. వారి గ్రామానికి సమీపంలో కూచిపూడి గ్రామం ఉండటంతో ఆమె నృత్యం చేర్చుకోవాలని సంకల్పించారు. తన ఎనిందవ యేట హైదరాబాదు వెళ్ళి ప్రముఖ కూచిపూడి నృత్యకారిణి అయిన శోభానాయుడు వద్ద శిక్షణ పొందారు. ఆమెకు నిజామబాదు మాజీ పార్లమెంటు సభ్యుడు గడ్డం గంగారెడ్డి కుమారుడు అయిన శ్రీనివాసరెడ్డితో 1988లో వివాహం జరిగింది. వారి కుమారుడు ప్రణవ్ పేరిట "ప్రణవ్ కూచిపూడి నృత్య అకాడమీ"ని స్థాపించారు. దాదాపు ఐదువందల మందికి శిక్షణనిచ్చారు. కొండాపూర్, అమీర్‌పేట్, జేఎన్‌టీయూలో ఆ సంస్థలున్నాయి. మరుగున పడిపోతున్నభారతీయ సంస్కృతిని రాబోయే తరాలకు తెలియజేయడం కోసమే శిక్షణ కార్యక్రమాలను నిర్వహిస్తున్నారామె. అనేక దేశాలలో నృత్యప్రదర్శనలిచ్చారు. శివ హేల, భ్రూణ హత్యలు, కల్యాణ శ్రీనివాస చరితం, అన్నమయ్య పద నర్తన శోభ, శ్రీకృష్ణ పారిజాతం, రాధే శ్రీ కృష్ణామృత్, వజ్ర భారతి, సీతా స్వయంవరం, సీజన్ ఆఫ్ ఫ్లవర్స్, నమస్తే ఇండియా, రామాయణం వంటి ఇతివృత్తంగా తీసుకొని కూచిపూడి నృత్య ప్రదర్శనలిచ్చారు. ఆమె కాకతీయుల చరిత్రను వెలుగులోకి తెచ్చి చారిత్రక నృత్య రూపకాన్ని ప్రపంచానికి పరిచయం చేసింది.
సంగీత నాటక అకాడమి పురస్కారం
ఆమె 2015 కి గానూ సంగీత నాటక అకాడమీ అవార్డును అందుకున్నారు. 45 ఏళ్లుగా కూచి పూడి నృత్య ప్రదర్శనలో విశేష ప్రతిభకు గుర్తింపుగా కేంద్ర ప్రభుత్వం ఆమెను ఈ అవార్డుతో సత్కరించింది. 2016 అక్టోబరు 4 న డిల్లీలోని రాష్ట్రపతి భవన్‍లో జరిగిన ప్రత్యేక కార్యక్రమంలో మాజీ రాష్ట్రపతి ప్రణబ్ ముఖర్జీ ఆమెకు ఈ అవార్డును ప్రధానం చేశారు. ఈ సందర్భంగా పద్మజా రెడ్డి మాట్లాడుతూ ఈ అవార్డును అందుకోవడం చాలా ఆనందంగా ఉందన్నారు. భ్రూణ హత్యల నివారణకు ప్రకృతి, పంచ భూతలపై ప్రజల్లో అవగాహన కోసం పద్మజా రెడ్డి అనేక నృత్యా ప్రదర్శనలు చేపట్టారు.
ఇతర లింకులు
వర్గం:కూచిపూడి నృత్య కళాకారులు వర్గం:జీవిస్తున్న ప్రజలు వర్గం:సంగీత నాటక అకాడమీ అవార్డు గ్రహీతలు వర్గం:పద్మశ్రీ పురస్కార గ్రహీతలు
వజీరా చిత్రసేన
దేశమాన్య వజీరా చిత్రసేన (జననం 15 మార్చి 1932) ప్రముఖ శ్రీలంక సంప్రదాయ నృత్యకారిణి, కొరియోగ్రాఫర్, ఉపాధ్యాయురాలురాలు. వజీరా శ్రీలంక మొదటి ప్రైమా బాలెరినాగా పరిగణించబడుతుంది. ఆమె. సాంప్రదాయకంగా పురుషులు మాత్రమే ప్రదర్శించే సంప్రదాయ కండీయన్ నృత్యాన్ని అభ్యసించిన మొదటి శ్రీలంక మహిళ, కందియాన్ నృత్యం స్త్రీ శైలికి బ్రాండ్ ను సృష్టించిన ఘనత వజీరాకు ఉంది, మహిళలు ఆచార నృత్యకారులుగా మారడానికి టోన్ సెట్ చేసింది. ఈమె ప్రసిద్ధ పురాణ నృత్యకారుడు, నృత్య గురువు అయిన చిత్రసేనను వివాహం చేసుకుంది. 26 జనవరి 2020న, ఆమె దివంగత ప్రొఫెసర్ ఇంద్ర దాస్సనాయకేతో కలిసి పద్మశ్రీ పురస్కారాన్ని ప్రదానం చేశారు.
జీవిత చరిత్ర
వజీరా 15 మార్చి 1932న జన్మించింది, ఆమె తల్లిదండ్రులు ఆమె చిన్న వయస్సులోనే కళలకు పరిచయం చేశారు. ఆమె కొలంబో లోని మెథడిస్ట్ కళాశాలలో ప్రాథమిక, మాధ్యమిక విద్యను పూర్తి చేసింది. ఆమె తన తోటి నృత్య భాగస్వామి దివంగత చిత్రసేనను 1951లో తన 18వ ఏట వివాహం చేసుకుంది. ఆమె భర్త చిత్రసేన 1943లో చిత్రసేన నృత్య సంస్థను స్థాపించారు.
కెరీర్
ఆమె మొదటి దేశీయ సోలో ప్రదర్శన 1943లో కలుతారా టౌన్ హాల్ లో వేదికపై వచ్చింది. ఆమె, ఆమె భర్త చిత్రసేన 1944 లో చిత్రసేన వజీరా డాన్స్ ఫౌండేషన్ ను సహ స్థాపించారు, ఇద్దరూ 1959, 1998 మధ్య అనేక సందర్భాలలో వివిధ రకాల కళాకారులతో సహకరించడానికి భారతదేశంలో పర్యటించారు. ఆమె 1952లో 'చందాలీ' అనే బ్యాలెట్ లో ప్రకృతి పాత్రలో సోలోయిస్ట్ గా అరంగేట్రం చేసింది.
మూలాలు
వర్గం:జీవిస్తున్న ప్రజలు వర్గం:1932 జననాలు వర్గం:పద్మశ్రీ పురస్కారం పొందిన మహిళలు
విధాత తలపున ప్రభవించినది
విధాత తలపున ప్రభవించినది పాట 1986లో విడుదలైన సిరివెన్నెల చిత్రంలోని పాట. ఈ పాట రాసినందుకు సిరివెన్నెల సీతారామశాస్త్రి రాష్ట్రస్థాయిలో ఉత్తమ గీత రచయితగా నంది బహుమతి వచ్చింది. కె.వి.మహదేవన్ సంగీతం అందించిన ఈ పాటను ఎస్.పి.బాలసుబ్రహ్మణ్యం, పి. సుశీల పాడారు.
పాటలోని సాహిత్యం
పల్లవి: విధాత తలపున, ప్రభవించినది, అనాది జీవనవేదం, ఓం... ప్రాణనాడులకి స్పందననొసగిన ఆది ప్రణవనాదం, ఓం ... కనుల కొలనులో ప్రతిబింబించిన విశ్వరూప విన్యాసం ఎదకనుమలలో, ప్రతిధ్వనించిన విరించి విపంచి గానం ... సరసస్వర సురఝరీ గమనమౌ, సామ వేద సారమిది ||2||
నే పాడిన జీవన గీతం, ఈ గీతం .. విరించినై విరచించితిని ఈ కవనం, విపంచినై వినిపించితిని ఈ గీతం
చరణం 1: ప్రాగ్దిశ వేణియపైన దినకర మయూఖతంత్రుల పైన, జాగృత విహంగతతులే వినీల గగనపు వేదిక పైన ||2||
పలికిన కిలకిల స్వనముల స్వరగతి జగతికి శ్రీకారము కాగ, విశ్వ కావ్యమునకిది భాష్యముగా.. విరించినై విరచించితిని ఈ కవనం, విపంచినై వినిపించితిని ఈ గీతం
అర్థాలు
విధాత = బ్రహ్మ, సృష్టికర్త యొక్క
తలపున = ఊహలో
ప్రభవించినది = మెరిసినది
అనాది = మొదలు లేని
జీవన వేదం = ఈ సృష్టికి మూలమైన వేదం (సృష్టే వేదం, వేదమే సృష్టి)
ప్రాణ నాడులకు = మనలో ప్రాణానికి మూలమైన నాడుల్లో
స్పందన నొసగిన = ఆ ప్రాణాన్ని తట్టి లేపిన
ఆది ప్రణవ నాదం = తొలి ఓంకారము
కనుల కొలనులో = కళ్ళే కొలనులు అయితే
ప్రతిబింబించిన = ఆ కొలనులో ప్రతిబింబించిన
విశ్వరూప విన్యాసం = ఈ సృష్టి యొక్క రూప ఆవిష్కరణ
ఎద కనుమలలో = గుండె అనే పర్వత శ్రేణిలో
ప్రతిధ్వనించిన = మారుమ్రోగిన
విరించి = బ్రహ్మ యొక్క
విపంచి = వీణ
గానం = సంగీతం
సరస = రసముతో కూడిన ( నవరసాల రసం )
స్వర = సంగీత స్వరం (స, రి గ)
సురఝరీ = దేవనది, గంగ
గమనమౌ = ప్రవాహము ఐనట్టి
సామవేద సారమిది = సామవేదం యొక్క సారాంశం ఇది
నే పాడిన జీవన గీతం ఈ గీతం = నే పాడిన ఈ పాట జీవిత గీతం
విరించినై = నేనే బ్రహ్మనై
విరచించితిని = రచించితిని
విపంచినై = వీణనై
వినిపించితిని = వినిపిస్తున్నా
ఈ గీతం - ఈ పాట
ప్రాగ్దిశ వీణియ పైన = తూర్పు దిక్కు అనే వీణ మీద
దినకర మయూఖ తంత్రుల పైన = సూర్యకిరణాలనే తీగలు మీటుతూ
జాగృత విహంగ తతులే += నిద్రలేచిన పక్షి గుంపులు
పలికిన కిలకిల స్వనముల = పలికిన కిల కిల ధ్వనులు
స్వరజతి = స్వరముల అమరిక, కృతి కీర్తన జావళి లాగా ఇది కూడా ఒక లాంటి పాట
జగతికి = ప్రపంచానికి, విశ్వానికి
విశ్వకావ్యమునకి = విశ్వమనే కావ్యానికి
ఇది భాష్యముగా = వివరణగా
జనించు = పుట్టిన
ప్రతి శిశు గళమున పలికిన = ప్రతి శిశువు గొంతున పలికిన
జీవన నాథ తరంగం = జీవితమనే ధ్వనికెరటం, అల
చేతన = చైతన్యం, అచ్తివషన్
స్పందన = reverberation, రేసోనన్స్
ధ్వనించు = శబ్దం
హృదయ మృదంగ ధ్వానం - హృదయం మృదంగం వలె ధ్వనిస్తుంది.
అనాది = మొదలు లేని, చాలా పాతదైన, ఎప్పణ్ణించో ఉన్న
ఆది తాళం = ఆది తాళం
అనంత జీవన వాహినిగా = అంతం లేని జీవితమనే నదిలా
సాగిన సృష్టి విలాసమునే = సాగిపోయిన సృష్టి క్రీడ, ఆట, నాట్యం
నా ఉచ్చ్వాసం = పీల్చే ఊపిరి, గాలి
కవనం = కవిత్వం
నా నిశ్వాసం = వదిలే ఊపిరి, గాలి
గానం = పాట
ఫిరోజ్ గాంధీ
ఫిరోజ్ గాంధీ (జన్మనామం: ఫిరోజ్ జహంగీర్ ఘండి) (1912 సెప్టెంబరు12  - 1960 సెప్టెంబరు 8) భారతీయ స్వాతంత్ర్య సమరయోధుడు, రాజకీయవేత్త, పాత్రికేయుడు. అతను ది నేషనల్ హెరాల్డ్, ది నవజీవన్ వార్తాపత్రికలను ప్రచురించాడు. అతను 1950 నుండి 1952 ల మధ్య కాలంలో భారతదేశ ప్రాంతీయ పార్లమెంటు సభ్యుడిగా ఉన్నాడు. తరువాత లోక్‌సభ సభ్యునిగా, పార్లమెంటులో దిగువ సభలో సభ్యునిగా పనిచేసాడు. అతని భార్య ఇందిరా నెహ్రూ, పెద్ద కుమారుడు రాజీవ్ గాంధీ ఇద్దరూ భారత దేశానికి ప్రధానులుగా పనిచేసారు.
ప్రారంభ జీవితం
అతని జన్మనామం ఫిరోజ్ జహంగీర్ ఘండీ. అతను పార్శీ కుటుంబంలో జహంగీర్ ఫెరెడూన్ ఘండీ, రతిమయి దంపతులకు జన్మించాడు. వారు బొంబాయిలోని ఖేట్వాడీ మొహల్లా లోని నౌరోజీ నాటక్‌వాలా భవన్ లో నివసించేవారు. అతని తండ్రి జహంగీర్ కిల్లిక్ నిక్సాన్ లో మెరైన్ ఇంజనీరుగా పనిచేసేవాడు. తరువాత వారెంటు ఇంజనీరుగా పదోన్నతి పొందాడు. ఫిరోజ్ ఐదుగురు సహోదరులలో చివరివాడు. అతనికి జొరాబ్, ఫరీదున్ జహంగీర్ అనే ఇద్దరు అన్నయ్యలున్నారు. తెహ్మినా కేర్షష్ప్, ఆలూ దస్తూర్ అనే అక్కలున్నారు. ఈ కుటుంబం భరుచ్ (ప్రస్తుతం దక్షిణ గుజరాత్) నుండి బొంబాయిలోని కోట్పరివాడ్ లోని తాతగారింటికి వలస వెళ్లారు.
1920 ల ప్రారంభంలో తన తండ్రి మరణం తరువాత, ఫిరోజ్, అతని తల్లి అలహాబాదులోని మాతృసంబంధిత అత్త గారింటికి జీవించడానికి వెళ్లాడు. అతని అత్త అవివాహిత, నగరంలోని లేడీ డఫెరిన్ హాస్పిటల్‌లోని సర్జన్ గా పనిచేసేది. (జీవిత చరిత్రలు రాసే రచయిత్రి కేథరీన్ ఫ్రాంక్ వాస్తవానికి ఫిరోజ్ షిరిన్ కమిషనరేట్ యొక్క జీవసంబంధిత కుమారుడు అని ఊహించింది. ) అతను విద్యా మందిర్ హైస్కూల్లో చదివి, తరువాత బ్రిటిష్ సిబ్బంది పనిచేస్తున్న ఎవింగ్ క్రిస్టియన్ కాలేజీలో పట్టభద్రుడయ్యాడు.
కుటుంబం, వృత్తి
1930 లో కాంగ్రెస్ స్వాతంత్ర్య సమరయోధుల విభాగం వానస సేన ఏర్పడింది. ఫిరోజ్ కమలా నెహ్రూ, ఇందిరా లను కలుసుకున్నాడు. 1930లో ఎవింగ్ క్రిస్టియన్ కళాశాల బయట నిరసనలు చేస్తున్న మహిళా ప్రదర్శనకారుక మధ్య ఎండ వేడికి తట్టుకోలేక కమలా నెహ్రూ మూర్చపోయింది. ఫిరోజ్ ఆమె క్షేమ సమాచారములు తెలుసుకోవడానికి వెళ్ళాడు. మరుసటి రోజు భారత స్వాతంత్ర్య ఉద్యమంలో చేరడానికి చదువు మానేశాడు. మహాత్మా గాంధీ స్ఫూర్తితో, ఫిరోజ్ స్వాతంత్ర్య ఉద్యమంలో చేరిన తరువాత తన ఇంటిపేరును "ఘండి" నుండి "గాంధీ"గా మార్చుకున్నాడు. అతను భారత రెండవ ప్రధానమంత్రి, అలహాబాద్ జిల్లా కాంగ్రెస్ కమిటీ అధ్యక్షుడైన లాల్ బహదూర్ శాస్త్రితో పాటు 1930లో ఫరీదాబాదు జైలులో 19 నెలల జైలు శిక్ష అనుభవించాడు. జైలు నుండి విడుదలైన తరువాత అతను యునైటెడ్ ప్రావిన్స్ (ఇప్పుడు ఉత్తర ప్రదేశ్) లో కర్షక విప్లవం నో-రెంట్ ప్రచారంలో పాల్గొన్నాడు. 1932, 1933 లలో నెహ్రూతో కలిసి పనిచేస్తున్నప్పుడు రెండుసార్లు జైలు శిక్ష అనుభవించాడు. thumb| 1942 మార్చి 26 న ఆనంద్ భవన్‌లో ఫిరోజ్ గాంధీ, ఇందిరా నెహ్రూల వివాహ వేడుక. 1984 లో, వివాహ ఛాయాచిత్రం వేడుక అనుసరించిన చూపించడానికి కోర్టులో ఉపయోగించారు, హిందూ మతం, [[పార్సీ ప్రజలు|పార్సీ, ఆచారాలు చూడవచ్చు. ]] ఫిరోజ్ 1933లో మొదటి సారి ఇందిరను వివాహం చేసుకోవడానికి ప్రతిపాదించాడు. కాని ఇందిరతో పాటు ఆమె తల్లి ఆ ప్రతిపాదనను తిరస్కరించారు. అప్పటికి ఆమెకు 16 సంవత్సరాలు మాత్రమే కనుక అంగీకరించలేదు. అతను నెహ్రూ కుటుంబానికి ముఖ్యంగా ఇందిరా తల్లి కమలా నెహ్రూకు సన్నిహితంగా ఉండేవాడు. 1934 లో భోవాలిలోని క్షయ చికిత్సా కేంద్రంలో ఆమెను కలిసాడు. 1935 ఏప్రిల్‌లో ఆమె పరిస్థితి విషమంగా ఉన్నప్పుడు ఐరోపా పర్యటనకు ఏర్పాట్లు చేయడంలో సహాయపడ్డాడు. బాడెన్‌వీలర్‌లోని క్షయ చికిత్సా కేంద్రంలో ఆమెను సందర్శించాడు. చివరికి లాసాన్ వద్ద 1936 ఫిబ్రవరి 28న ఆమె మరణించే సమయంలో ఆమె దగ్గర ఉన్నాడు. తరువాతి సంవత్సరాల్లో ఇందిరా, ఫిరోజ్ ఇంగ్లాండ్‌లో ఉన్నప్పుడు ఒకరికొకరు దగ్గరయ్యారు. వారు హిందూ ఆచారాల ప్రకారం 1942 మార్చిలో వివాహం చేసుకున్నారు. thumb|181x181px| ఫిరోజ్, [[ఇందిరా గాంధీ చిత్రం ]] ఇందిర తండ్రి జవహర్‌లాల్ నెహ్రూ ఆమె వివాహాన్ని వ్యతిరేకించాడు. యువ జంట వివాహాన్ని నిరాకరించడానికి మహాత్మా గాంధీని సంప్రదించాడు, కానీ ప్రయోజనం లేకపోయింది. వివాహం జరిగిన ఆరు నెలల లోపు క్విట్ ఇండియా ఉద్యమం సందర్భంగా ఈ జంటను 1942 ఆగస్టులో అరెస్టు చేసి జైలులో పెట్టారు. అలహాబాద్‌లోని నైని సెంట్రల్ జైలులో ఏడాది పాటు జైలు శిక్ష అనుభవించారు. ఆ తరువాత ఐదేళ్ళు సౌకర్యవంతమైన గృహంలో దాంపత్య జీవితం గడిపారు. ఈ దంపతులకు 1944లో రాజీవ్ గాంధీ, 1946లో సంజయ్ గాంధీలు జన్మించారు.
స్వాతంత్ర్యం తరువాత, జవహర్ లాల్ భారతదేశపు మొదటి ప్రధాని అయ్యాడు. ఫిరోజ్, ఇందిర వారి ఇద్దరు చిన్న పిల్లలతో అలహాబాద్‌లో స్థిరపడ్డారు. ఫిరోజ్ తన బావ స్థాపించిన ది నేషనల్ హెరాల్డ్ అనే వార్తాపత్రికకు మేనేజింగ్ డైరెక్టర్ అయ్యాడు.
ప్రాంతీయ పార్లమెంటు సభ్యుడైన తరువాత (1950–1952), ఫిరోజ్ 1952 లో స్వతంత్ర భారతదేశపు మొదటి సాధారణ ఎన్నికలలో, ఉత్తర ప్రదేశ్ లోని రాయ్ బరేలి నియోజకవర్గం నుండి గెలిచాడు. ఇందిరా ఢిల్లీ నుండి వచ్చొ తన ఎన్నికల ప్రచార నిర్వాహకురాలిగా పనిచేసింది. ఫిరోజ్ త్వరలోనే స్వంతంగా ఒక శక్తిగా అవతరించాడు. తన మామయ్య ప్రభుత్వాన్ని విమర్శించాడు. అవినీతికి వ్యతిరేకంగా పోరాటం ప్రారంభించాడు.
స్వాతంత్ర్యం తరువాత సంవత్సరాలలో అనేక భారతీయ వ్యాపార సంస్థలు రాజకీయ నాయకులకు సన్నిహితంగా మారాయి. ఇప్పుడు వాటిలో కొన్ని వివిధ ఆర్థిక అవకతవకలను ప్రారంభించాయి. 1955 డిసెంబరులో ఫిరోజ్ బహిర్గతం చేసిన ఒక కేసులో, ఒక బ్యాంక్, బీమా సంస్థ ఛైర్మన్‌గా రామ్ కిషన్ డాల్మియా ఈ కంపెనీలను బెన్నెట్, కోల్మన్లను స్వాధీనం చేసుకోవడానికి నిధులు సమకూర్చడానికి, బహిరంగంగా ఉన్న సంస్థల నుండి చట్టవిరుద్ధంగా డబ్బును వ్యక్తిగత ప్రయోజనం కోసం బదిలీ ఎలా చేసాడో వెల్లడించాడు.
1957 లో అతను రాయ్ బరేలి నుండి తిరిగి ఎన్నికయ్యాడు. 1958 లో పార్లమెంటులో ప్రభుత్వ నియంత్రణలో ఉన్న ఎల్ఐసి బీమా సంస్థకు సంబంధించిన హరిదాస్ ముంధ్రా కుంభకోణాన్ని లేవనెత్తాడు. ఇది నెహ్రూ ప్రభుత్వం స్వచ్ఛమైన ప్రతిష్ఠకు పెద్ద ఇబ్బంది కలిగించింది. ఇది చివరికి ఆర్థిక మంత్రి టిటి కృష్ణమాచారి రాజీనామాకు దారితీసింది. ఇందిరతో అతని విభేదాలు అప్పటికి ప్రజలకు తెలిసాయి. ఈ విషయంపై మీడియా ఆసక్తిని పెంచాయి.
ఫిరోజ్ లైఫ్ ఇన్సూరెన్స్ కార్పొరేషన్‌తో ప్రారంభించి అనేక సంస్థలను జాతీయం చేసే కార్యక్రమాలు ప్రారంభించాడు. జపాన్ రైల్వే ఇంజిన్ ధర కంటే రెట్టింపు ధరను వసూలు చేస్తున్నందున టాటా ఇంజనీరింగ్, లోకోమోటివ్ కంపెనీ (టెల్కో) ను జాతీయం చేయాలని ఒక దశలో అతను సూచించాడు. టాటా కుటుంబం కూడా పార్సీ అయినందున ఇది పార్సీ సమాజంలో కలకలం రేపింది. అతను అనేక ఇతర అంశాలపై ప్రభుత్వాన్ని సవాలు చేస్తూనే ఉండేవాడు. పార్లమెంటులో బెంచ్ రెండు వైపులా పార్లమెంటు సభ్యుడిగా మంచి గౌరవం పొందాడు.
మరణం, వారసత్వం
ఫిరోజ్ 1958 లో గుండెపోటుతో బాధపడ్డాడు. ప్రధానమంత్రి అధికారిక నివాసమైన తీన్ మూర్తి భవనంలో తన తండ్రితో కలిసి ఉన్న ఇందిర ఆ సమయంలో భూటాన్ పర్యటనలో ఉన్నందున అతనికి దూరంగా ఉంది. ఆమె కాశ్మీర్‌లో అతనిని చూసుకోవడానికి తిరిగి వచ్చింది. ఫిరోజ్ 1960 లో ఢిల్లీలోని విల్లింగ్‌డన్ ఆసుపత్రిలో రెండవసారి గుండెపోటు రావడంతో మరణించాడు. అతనికి దహన సంస్కారాలు జరిగాయి. అతని చితా భస్మాన్ని అలహాబాద్‌లోని పార్శీ శ్మశానవాటికలో ఉంచారు.
అతని తరువాత రాయ్ బరేలి లోక్‌సభా నియోజకవర్గం సీటును అతని కోడలు, రాజీవ్ గాంధీ భార్య అయిన సోనియా గాంధీ 2004, 2009, 2014, 2019లలో ప్రాతినిధ్యం వహించింది.
అతను ఉన్నత విద్య కోసం రాయబరేలీలో పాఠశాలను ప్రారంభించాడు. దానికి "ఫిరోజ్ గాంధీ స్కూలు"గా అతని పేరుతో పెట్టబడింది.
ఉత్తర ప్రదేశ్ లోని నేషనల్ థర్మల్ పవర్ కార్పొరేషన్ యొక్క ఊంచహార్ థర్మల్ పవర్ స్టేషన్ కు "ఫిరోజ్ గాంధీ ఊంచహర్ థర్మల్ పవర్ ప్లాంటు" అని ఎన్.టి.పి.సి నామకరణం చేసింది.
వనరులు
వర్గం:మహారాష్ట్ర స్వాతంత్ర్య సమర యోధులు వర్గం:2వ లోక్‌సభ సభ్యులు వర్గం:1వ లోక్‌సభ సభ్యులు వర్గం:1960 మరణాలు వర్గం:1912 జననాలు వర్గం:భారత స్వాతంత్ర్య సమర యోధులు వర్గం:ఉత్తరప్రదేశ్ నుండి ఎన్నికైన లోక్‌సభ సభ్యులు
తెరి
భౌగోళికం, జనాభా
తెరి (230) అమృత్‌సర్ జిల్లాకు చెందిన అజ్నాలా తాలూకాలోని గ్రామం. ఇది 2011 జనగణన ప్రకారం 215 ఇళ్లతో మొత్తం 1115 జనాభాతో 386 హెక్టార్లలో విస్తరించి ఉంది. సమీప పట్టణమైన అజ్నాలా 3 కి.మీ. దూరంలో ఉంది. గ్రామంలో మగవారి సంఖ్య 586, ఆడవారి సంఖ్య 529గా ఉంది. షెడ్యూల్డ్ కులాల సంఖ్య 287. గ్రామం యొక్క జనగణన లొకేషన్ కోడ్ 37358.
విద్యా సౌకర్యాలు
సమీప బాలబడులు (Ugar aulakh) గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాలలు (Dhariwal) గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Ajnala) గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Ajnala) గ్రామానికి 5 నుంచి 10 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Ajnala) గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప సామాజిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య కేంద్రం గ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రం గ్రామానికి 5 నుంచి 10 కిలోమీటర్ల లోపే ఉంది. సమీప మాతా శిశు సంరక్షణా కేంద్రం గ్రామానికి 5 నుంచి 10 కిలోమీటర్ల లోపే ఉంది. సమీప టి.బి వైద్యశాల గ్రామానికి 5 నుంచి 10 కిలోమీటర్ల లోపే ఉంది. సమీప అలోపతీ ఆసుపత్రి గ్రామానికి 5 నుంచి 10 కిలోమీటర్ల లోపే ఉంది. సమీప ప్రత్యామ్నాయ ఔషధ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీప ఆసుపత్రి గ్రామానికి 5 నుంచి 10 కిలోమీటర్ల లోపే ఉంది. సమీప పశు వైద్యశాల గ్రామానికి 5 నుంచి 10 కిలోమీటర్ల లోపే ఉంది. సమీప సంచార వైద్య శాల గ్రామానికి 5 నుంచి 10 కిలోమీటర్ల లోపే ఉంది. సమీప కుటుంబ సంక్షేమ కేంద్రం గ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో ముగ్గురు ఆర్.ఎం.పి. వైద్యులు ఉన్నారు. గ్రామంలో ఇద్దరు సంప్రదాయ/నాటు వైద్యులు ఉన్నారు.
తాగు నీరు
శుద్ధి చేసిన కుళాయి నీరు ఉంది.
పారిశుధ్యం
డ్రెయినేజీ నీరు నేరుగా నీటి వనరుల్లోకి వదిలి వేయబడుతోంది. సామాజిక మరుగుదొడ్లు గ్రామంలో లేవు.
మార్కెటింగు, బ్యాంకింగు
ఏటియం లేదు. సమీప ఏటియం గ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకు లేదు. సమీప వ్యాపారాత్మక బ్యాంకు గ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకు లేదు. సమీప సహకార బ్యాంకు గ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘం లేదు. సమీప వ్యవసాయ ఋణ సంఘం గ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందం లేదు. సమీప స్వయం సహాయక బృందం గ్రామానికి 5 నుంచి 10 కిలోమీటర్ల లోపే ఉంది. పౌర సరఫరాల శాఖ దుకాణం ఉంది. వారం వారీ సంత లేదు. సమీప వారం వారీ సంత గ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీ లేదు. సమీప వ్యవసాయ మార్కెటింగ్ సొసైటీ గ్రామానికి 5 నుంచి 10 కిలోమీటర్ల లోపే ఉంది.
విద్యుత్తు
18 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 19 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 1 13 గంటల పాటు (రోజుకు) సాధారణ వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 15 గంటల పాటు (రోజుకు) సాధారణ వినియోగదారులకూ చలికాలం (అక్టోబరు-మార్చి) లో విద్యుత్ సరఫరా ఉంది.
భూమి వినియోగం
తెరి (230) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
పంటలు
తెరి (230) లో గోధుమలు, డరతీ (Darati), జీరి (Jiri), కహి (Kahi), మొక్కజొన్నలు పండిస్తారు.
మూలాలు
వర్గం:అమృత్ సర్ జిల్లా గ్రామాలు
సురభి (నటి)
సురభి పురాణిక్ ఒక భారతీయ చలన చిత్ర నటి.ఈమె ఎక్కువగా తెలుగు, తమిళ చిత్రాలలో నటిస్తుంది.ఈమె ఢిల్లీలో జన్మించిది, 2013లో "ఇవన్ వేరే మాదిరి"అనే తమిళ చిత్రంతో చలన చిత్రరంగ ప్రేవేశం చేసింది.
భాహ్య లింకులు
వర్గం:ఢిల్లీ సినిమా నటీమణులు వర్గం:జీవిస్తున్న ప్రజలు వర్గం:తమిళ సినిమా నటీమణులు వర్గం:Indian film actresses వర్గం:21st-century Indian actresses వర్గం:Year of birth missing (living people) వర్గం:తెలుగు సినిమా నటీమణులు
శుద్ధ్ దేశీ రొమాన్స్
శుద్ధ్ దేశీ రొమాన్స్ 2013 లో విడుదల అయిన హిందీ సినిమా. యష్ రాజ్ ఫిల్మ్ బ్యానర్ పై ఆదిత్య చోప్రా నిర్మించిన ఈ చిత్రానికి మనీష్ శర్మ దర్శకత్వం వహించాడు. ఈ సినిమాలో సుశాంత్ సింగ్ రాజ్‌పుత్, పరిణీతి చోప్రా, వాణీ కపూర్ నటించారు. ఈ సినిమా అంతర్జాతీయంగా ఎ ప్యూర్ దేశీ రొమాన్స్‌గా విడుదల చేయబడింది.